
ОБЩИНА БУРГАС
8000 Бургас, ул. ”Александровска” №26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО 

ОБЩИНСКИ СЪВЕТ

ГР. БУРГАС   

ДОКЛАДНА ЗАПИСКА
ОТ ДИМИТЪР НИКОЛОВ
КМЕТ НА ОБЩИНА БУРГАС

ОТНОСНО: Продажба чрез публичен търг с тайно наддаване на недвижим имот - частна общинска собственост, находящ се в кв. Долно Езерово,        гр. Бургас 

УВАЖАЕМИ ОБЩИНСКИ СЪВЕТНИЦИ,

Община Бургас е собственик на недвижим имот, находящ се кв. Долно Езерово, гр. Бургас, представляващ УПИ VI – 866, кв. 84 с площ 455 кв.м по действащия ПУП-ПРЗ на кв. Долно Езерово, гр. Бургас, идентичен с ПИ с идентификатор 07079.826.242 с площ 455 кв.м по КК на гр. Бургас, за който е съставен Акт №9239/27.08.2019г. за частна общинска собственост.
Съгласно действащия общ подробен устройствен план на населеното място, одобрен с Решение № 51-1/21.07.2011 г. на Общински съвет – Бургас, УПИ е отреден „за жилищно строителство“, с градоустройствени показатели: височина Н ≤ 10,00 м, (≤3ет.), Пзастр. ≤ 60%, Кинт – 1.2, Позел. – мин. 40%. 
Имотът е свободен и незастроен, без учредени вещни права в него, предвид което същият може да бъде предмет на продажба по пазарни цени, чрез публичен търг, с тайно наддаване по реда на ЗОС и Наредбата за реда за придобиване, управление и разпореждане с общински имоти и вещи, след Решение на ОС.
Съгласно разпоредбата на чл. 41, ал. 2 от Закона за общинската собственост (ЗОС), във връзка с чл. 22, ал. 3 от ЗОС е възложено на оценител, член на КНОБ да изготви пазарна оценка на началната тръжна цена за продажба на УПИ VI – 866, кв. 84 с площ 455 кв.м по приложени градоустройствени показатели, определена в размер 28 930 лв(двадесет и осем хиляди и деветстотин и тридесет лева)
Данъчната оценка на имота е в размер на 10 647 лв(десет хиляди и шестстотин четиридесет и седем лева).
Имотът не е включен в годишната Програма за управление и разпореждане с общинската собственост на Община Бургас за 2020 г. и следва същата да бъде допълнена. 

Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет-Бургас, предлагам Общински съвет-Бургас на основание чл. 21, ал. 1, т. 8 от Закона за местното самоуправление и местната администрация, чл. 8, ал. 9, чл. 35, ал. 1 от Закона за общинската собственост и чл. 37, ал. 1 и ал. 2 от Наредбата за реда за придобиване, управление и разпореждане с общински имоти и вещи (НРПУРОИВ), приета от Общински съвет – Бургас, да вземе следните

Р Е Ш Е Н И Я:

1. Да се допълни Програмата за управление и разпореждане с общинска собственост за 2020г. на Община Бургас, приета по т.4 от дневния ред на проведеното на 28.01.2020г. заседание на Общински съвет - Бургас (Протокол №6), в частта на раздел І - „Продажба на общински имоти чрез провеждане на публично оповестен търг/конкурс”, с нов имот - УПИ VI-866, кв. 84, целият с площ 455 кв.м, по плана на кв. Долно Езерово, гр. Бургас,  актуван с Акт № 9239/27.08.2019г. за частна общинска собственост.
2. Да се извърши продажба на недвижим имот, представляващ УПИ VI-866, кв. 84, целият с площ 455 кв.м, отреден „за жилищно строителство“, при граници: север – улица, изток – улица, юг – УПИ VII, запад - УПИ V по действащия ПУП-ПРЗ на кв. Долно Езерово, гр. Бургас, идентичен с ПИ с идентификатор 07079.826.242, с площ 455 кв.м, при съседи: 07079.826.241, 07079.826.243, 07079.826.443, 07079.826.442, по КК на гр. Бургас, актуван с Акт № 9239/27.08.2019г. за частна общинска собственост, чрез провеждане на публичен търг с тайно наддаване, по реда на Наредбата за реда за придобиване, управление и разпореждане с общински имоти и вещи, приета от Общински съвет – Бургас, с начална тръжна цена в размер                   28 930 лв(двадесет и осем хиляди и деветстотин и тридесет лева).
Приложение: Акт №9239/27.08.2019г. за частна общинска собственост, Скица от действащ ПУП-ПРЗ за имота, Скица от СГКК, Градоустройствен анализ, Пазарна оценка, Удостоверение за данъчна оценка. 
ДИМИТЪР НИКОЛОВ

